Jyllandsposten, 1840-02-18
J vor Tidsalder gives der kun en virkelig smig rende Maade at ære Monarken paa – at man erkjender ham værdig til at høre Sandheden; kun den ene Maade, at tjene ham paa – at man intet Øieblik skjuler den for ham; hvorhos han i et varmt Forsvar for Trykkefriheden bemærkede, at Menneskets Tanker meest skye og mindst taale at være lænkebundne. Den Tvang, som kuer Tanken, er ei blot skadelig fordi den forhindrer det Gode, men ogsaa fordi den umiddelbart befordrer det Onde." – "Religionstvang, sagde han hører til de forældede Onder (de ældre Tider, og paa en Tid, hvor der snarere kunde befrygtes Lunkenhed for Religionen end fanatiske Misbrug, bliver denne kun Gienstand for tomme Deklamationer." Anderledes forholder det sig med Pressefrihe, den. Vel muligt, at selv forstandigere Mænd, ved prange Anskuelser, som Tidsomstændigheder undskylde, kunde ledes til at hylde et System, der, rigtig overveiet, er skadeligere for Regjeringens Jnteresse, end det endog nogensinde, selv i dets værste Udstrækning, kunde vorde for Borgernes Rettigheder. Hvad der uden Hensyn til alle andre Grunde udelukkende og peremtorisk fordømmer ethvert Lovbud, som paabyder Tvang forden frie Presse, er den væsentlige Omstændighed, at en saadan Lov, ifølge sin egen Natur, ei kunde overholdes. Naar der ei, ved Siden af et saadant Bud, vaagede et sandt Jnqvisitionstribunal, saa blev det nutildags umuligt at skaffe det Anseelse. Den Lethed, hvormed der kan bringes Jdeer ud iblandt Publicum, er saa stor, at enhver Forholdsregel, der tjener til at indskrænke denne, kun spotter sig selv. – Men, vedblev han, naar nu saadanne Love ei virke, saa kunne de dog forbittre, uden at afskrække. De opirre tvertimod dem, mod hvem de ere rettede, til en Modstand, der ei alene stedse bliver heldig, men tilsidst endog synes Mængden hæderlig. De usleste Producter, hvis indre Værd ei vilde sikkre dem et to Timers Liv, bringes i Circulation, fordi der synes at være knyttet et vist Mod til deres Frembringelse. De flaueste Skribenter, begynde at gjelde for lyse Hoveder, og de elendigste ophøies flux til Sandhedens Martyrer. Tusinde ondartede Jnsecter, hvilke en eneste af Sandhedens og Geniets Solstraaler vilde have forjaget, snige sig nu, begunstiget af det forsætligen skabte Mørke, til Folkets ubevarede Gemytter, og afsætte deres Gift, indtil den sidste Draabe, som om det var en forbuden Kostbarhed. Den eneste Modgift – de bedre Skribenters Producter – taber sin Kraft, fordi den Ukyndige kun altfor let forvexler den, som taler om Skranker, med den, der bifalder det Uretfærdige.""Dog ei, fordi det for Staten eller Menneskene overhovedet var af Jnteresse, om i denne paa Bøger saa usigelig frugtbare Tidsalder, tusinde Skrifter mere eller mindre saae Dagens Lys, men fordi Deres Majestæt er for ophøiet til at kæmpe en frugtesløs og derfor skadeligere Kamp med ringe Modstandere, derfor være Trykkefriheden et urokkeligt Princip ved Deres Regjering. Enhver maatte staae til Ansvar, ja til et strængt Ansvar, for ulovlige Handlinger og Skrifter, som bare Charakteren af slige Handlinger, men den blotte Mening bør ei finde andre Modstandere, end den modsatte og, om den er urigtig - Sandheden. Aldrig vil dette System vorde farligt for en velordnet Stat, aldrig har det skadet en saadan, Hvor det blev fordærveligt, der var alt forhen en Ødelæggelse, og den ædende Svamp skjød frem af det raadne Stykke. Saaledes henrev ædelt Frisind Genz til at tiltale sin Konge, saaledes virkede hans Ord, at hans Konge stemtes gunstig for en Sag, hvis Opkomst Preusserne tilskrive de herligste Følger; thi Offentligheden skylde de, at man opdagede Statens Feil og tærende Onder, der havde hidført eller dog hurtigere fremkaldte saa uheldige Begivenheder, som dem Landet i Aaret 1806 maatte friste. Frit bleve Grundene til de indtrufne Uheld drøftede, og de fandtes at ligge i Statsmaskinens egen Brøstfældighed; villigen laante Regjeringen Øre til Frimodighedens Røst, og overbevistes og Feilgreb, hvis fremtidige skadelige Følger den med kraftig Haand og urokket Sikkerhed kunde forebygge, da den lod Frihedens Lys kaste sine Straaler paa de mørkere Punkter.